අතරමැදියන්ගේ මාෆියාවෙන් බඩඉරිඟු ගොවියෝ හාන්සියි
රට තුළ බඩඉරිඟු අලෙවි කිරීමේදී අතරමැදියන් මැදිහත් වී මාෆියාවක් ක්රියාත්මක කරන බැවින් එය නතර කරදෙන ලෙස බඩඉරිඟු නිෂ්පාදකයෝ ඉල්ලා සිටිති ගොවීන්ගෙන් බඩඉරිඟු කිලෝවක් රුපියල් 100ත් 110ත් වැනි මිලකට ලබාගන්නා අතරමැදියන් බඩඉරිඟු කිලෝවක් රුපියල් 180ත් 190ත් වැනි මිලකට වෙළෙඳපොළේ අලෙවි කර විශාල ලාභයක් ලබන බවද ඔවුහු පෙන්වා දෙති අතරමැදියන්ගෙන් තොරව බඩඉරිඟු ලබාගත හැකිනම් බිත්තර හා සත්ව මාංස සපයන නිෂ්පාදකයන්ට වෙළෙඳපොළට ඒවා අඩුමිලට සැපයිය හැකි බවද අවධාරණය කර සිටිති රටේ වාර්ෂික බඩඉරිඟු අවශ්යතාව මෙටි්රක් ටොන් ලක්ෂ 06ක් පමණ වුවත් රටේ වාර්ෂික බඩඉරිඟු නිෂ්පාදනය මෙටි්රක්ටොන් ලක්ෂ 03ක් පමණ වන බවද නිෂ්පාදකයෝ පවසති මේ වනවිට ආනයනික බඩඉරිඟු සඳහා බදු ක්රමයක් ක්රියාත්මක වුවත් එය ප්රායෝගික නොවන නිසා සත්ත්ව ආහාර සඳහා ආනයනික බඩඉරිඟු කිලෝවක් රුපියල් 25කට ද අනෙකුත් කර්මාන්තකරුවන්ට කිලෝවක් රුපියල් 50ක බද්දක් ද අයකර විවෘතව ගෙන්වීමට අවස්ථාව ලබාදෙන ලෙස බඩඉරිඟු යොදාගෙන සත්ත්ව ආහාර නොවන නිෂ්පාදන කටයුතු සිදුකරන පිරිස් ඉල්ලා සිටිති ආනයනික බඩඉරිඟු කිලෝවක් සඳහා බදු අය කළ පසු කිලෝව රුපියල් 130ක් වැනි මිලකටත් දේශීය බඩඉරිඟු ගොවියාගේ බඩඉරිඟු කිලෝවක් රුපියල් 120 ක් වැනි මිලකට ද අලෙවි කළ හැකි බවත් ඔවුහු පෙන්වා දෙති එසේ කිරීමෙන් දේශීය බඩඉරිඟු ගොවියා ආරක්ෂාවීම පමණක් නොව සාධාරණ මිලක් ලැබුණහොත් දේශීය බඩඉරිඟු ගොවියන් වැඩි කර රට තුළ නිෂ්පාදනය ද වැඩිකර ගත හැකි බව ඔවුහු පෙන්වා දෙති මේ සම්බන්ධයෙන් දේශපාලන අධිකාරිය දැනුවත් කළත් ඔවුන්ගේ සහ ඇතැම් රාජ්ය නිලධාරීන්ගේ ක්රියාකලාපයන් නිසා මෙරට බඩඉරිඟු ගොවීන් මෙන්ම බඩඉරිඟු යොදාගෙන වෙනත් නිෂ්පාදන සිදු කරන නිෂ්පාදකයන් ද අධෛර්යවත් වී සිය ව්යාපාර කටයුතුවලින් ඉවත් වීමේ අවදානම් තත්ත්වයක් උද්ගත විය හැකි බවත් ඔවුහු වැඩිදුරටත් පෙන්වා දෙතිචමින්ද සිල්වා